**Kehtna Põhikool**

**Hoolekogu KOOSOLEKU PROTOKOLL nr 4/2015/16**

**Kehtna põhikoolis, 04.02.2016**

Algus kell 18:00, lõpp kell 19:45

Juhatas: Kaidi Kauffeldt

Protokollis: Kaidi Kauffeldt

Võtsid osa: Annika Linnamägi, Ragne Falilejev, Piret Pärnamägi, Jaan Sildoja, Merle Schults, Eline Villig, Marko Valgma, Ermo Karilaid, Piret Kallaste, Kristiine Vahtramäe (kutsutuna), Kaidi Kauffeldt

Puudusid: Annika Hämelainen, Rika Mölder, Arvo Pajo

**1. Päevakord:**

1) Kehtna valla visioonipäeva ja Kehtna kooli õpilaste visioonipäeva (toimus 13. Jaan kus osalesid 6-9 kl. õpilased)  kokkuvõtted ja monitooringust tulenevad edasised plaanid.

2) Rahuloluküsitlus lastevanematele 2016

3) Kehtna põhikooli õppekava- küsimused, vastused, muutmisettepanekud.

4) Koolikoti kaal

5) Lastevanemate kooli esimene koolitus

**2. Arutati:**

1. Kehtna valla haridus- ja kultuurinõunik Kristiine Vahtramäe andis ülevaate 28. detsembril 2015 toimunud Kehtna valla hariduse visioonipäevast ning Kehtna kooli õpilaste visioonipäevast (13. Jaanuar, kus osalesid 6-9 kl õpilased). Kokkuvõtetest jäi kõlama:

\*et hariduse kvaliteeti hinnatakse positiivselt, küll aga soovivad õpilased, et osa õpetajaid muudaks oma suhtumist positiivsemaks.

\*Peagi Raplas avatavas riigigümnaasiumis nähakse nii ohtu kui ka võimalusi.

\*Õpilastele oli oluline, et koolilõuna valmib oma kooli köögis. (Vallavalitsus otsustas, et kooli köök jätkab tegevust kuni seadmed seda võimaldavad.)

\* Vanemad õpilased, eelkõige poisid peavad kooli puuduseks huviringide puudumist nende eale.

\* 6.- 9. klassi õpilased ei taju Kehtna koolis kiusamist kuid kui täpsustada, mis on kiusamine või kust maalt algab kiusamine, siis sellele ei osatud vastata.

2. Selle aastane lastevanemate rahuloluküsitlus viiakse läbi ajavahemikus 14- 23. märts elektroonselt.

Küsitlusele saab vastuseid anda e- kooli lisatud lingi kaudu.

3. 29. veebruariks annavad hoolekogu liikmed tagasiside Kehtna põhikooli õppekava osas otse Piret Kallaste e- posti aadressile.

4. Lapsevanemate poolt tõstatus küsimus koolikoti kaalu osas. Aeg- ajalt tundub, et laste koolikotid on küllaltki rasked. Lähtuvalt sotsiaalministri 2001 aasta määrusest on koolikottide lubatud kaal klassiti järgmine:

1- 3 klass kuni 3 kg

4- 6 klass kuni 3,5 kg

7-9 klass kuni 4,5 kg

Valtu koolis viidi 2015 aasta novembris läbi koolikottide kaalumine ja selgus, et sageli on raske koolikoti põhjuseks ebavajalikud asjad koolikotis. Näiteks võetakse kõik õpikud/ vihikud igaks juhuks igapäev kaasa, lisaks veel raamatud, mänguasjad, kola jne. Kehtna põhikoolis on algklassides võimalik õpikud (ja ka dressikotid) jätta kooli oma klassi, samuti on vanemas astmes loodud võimalus, et õpikuid ei peaks kaasas tassima.

5. Esimene koolitus nö lastevanemate kooli alt toimub 7. aprillil algusega 18.30 Kehtna põhikoolis. Koolitajaks on Kristiine Vahtramäe ning teemaks kuidas aidata last õppimisel (teema täpsustub).

6. Tõstatati küsimus, miks peavad lapsed vastlapäeval Paluküla mäele võtma kaasa nii suusad kui kelgud? Kehtna põhikoolis on traditsioon, et vastlapäeval minnakse Paluküla mäele suusatama- kelgutama. Suusatamise eesmärgiks on pakkuda lastele võimalust proovida korralikku rada (Õppekava kohaselt tuleb lapsel põhikoolis saada selgeks kas suusatamine või uisutamine). Kes raja läbib (omas tempos) saab viie. Kui rajal olnud lapsed soovivad pärast kelgutada, siis on neil võimalik seda teha. Kui laps ei soovi suusatada, siis saab ta kelgutada.

**3. Otsused ja ettepanekud:**

**3.** 2) Otsus: selle aastane lastevanemate rahuloluküsitlus viiakse läbi ajavahemikus 14- 23. märts elektroonselt. Küsitlusele saab vastuseid anda e- kooli lisatud lingi kaudu.

**3.** 3). Otsus: 29. veebruariks annavad hoolekogu liikmed tagasiside Kehtna põhikooli õppekava osas otse Piret Kallaste e- posti aadressile..

**3.** 4).Otsus: esimene koolitus nö lastevanemate kooli alt toimub 7. aprillil algusega 18.30 Kehtna põhikoolis. Koolitajaks on Kristiine Vahtramäe ning teemaks kuidas aidata last õppimisel (teema täpsustub).

**Järgmine hoolekogu koosolek on 12. aprillil 2016 kell 18.00 põhikoolis.**

Kaidi Kauffeldt

protokollija